ET
C 252/76
Euroopa Liidu Teataja
17.7.2023
Nõuded Hageja palub Üldkohtul: — teha otsus, millega — tühistada juhatuse 15. juuli 2022. aasta otsus nr [konfidentsiaalne] (1); — hüvitada hagejale ex aequo et bono 5 000 euro suurune summa kahju eest, mis on tekitatud ette heidetud rikkumistega, mida huve kahjustava otsuse tühistamine täielikult ei hõlma; — mõista kohtukulud välja kostjalt.
Väited ja peamised argumendid Hagi põhjenduseks esitab hageja viis väidet. 1.
Esimese väite kohaselt on rikutud Euroopa Liidu ametnike personalieeskirjade (edaspidi „personalieeskirjad“) artiklit 24 sellega, et õigusvastaselt dubleeriti menetlusi ja teenistuslepingute sõlmimiseks pädevaid ametiisikuid hageja abitaotluse menetlemiseks, mis muutis toimiku asjatult keerukaks, jättes toimiku teise taotluse läbivaatamisel suures osas tähelepanuta, mille tulemusel moonutati konteksti. 2.
Teise väite kohaselt on dubleeritud teenistuslepingute sõlmimise pädevusega ametiisikuid ja rikutud erapooletuse põhimõtet vähemalt objektiivselt.
Hageja viitab huvide konfliktile ja sellele, et tal puudus õigus oma toimiku teist korda halduskorras neutraalsele läbivaatamisele. 3.
Kolmanda väite kohaselt on teenistuslepingute sõlmimise pädevusega ametiisik rikkunud õigusnormi, kuna ta hindas hageja abitaotlust üksnes personalieeskirjade artiklist 12a lähtudes, mitte aga hinnates seda artiklist 12 lähtudes, mistõttu tehti ilmne hindamisviga hageja suhtes aset leidnud ebasobiva käitumise osas. 4.
Neljanda väite kohaselt on rikutud õigust olla tulemuslikult ära kuulatud, kuna hagejale ei esitatud kõiki asjaolusid, millele tuginedes koostasid uurijad haldusjuurdluse aruande või teenistuslepingute sõlmimise pädevusega asutus tegi oma otsuse, vähemalt ei tehtud seda õigeaegselt, millega rikuti õigust õiglasele menetlusele. 5.
Viienda väite kohaselt on rikutud hoolitsemiskohustust, kuna kostja ei võtnud uurimise ajal sobivaid meetmeid, rikkudes sellega mõistliku aja põhimõtet.
(1)
Konfidentsiaalsed andmed kustutatud.
24. mail 2023 esitatud hagi – Fridman versus nõukogu (Kohtuasi T-296/23) (2023/C 252/91) Kohtumenetluse keel: prantsuse Pooled Hageja: Mikhail Fridman (London, Ühendkuningriik) (esindajad: advokaadid T. Marembert ja A. Bass) Kostja: Euroopa Liidu Nõukogu
Nõuded Hageja palub Üldkohtul: — tühistada hagejat puudutavas osas nõukogu 13. märtsi 2023. aasta otsus (ÜVJP) 2023/572 (1), millega muudetakse otsust 2014/145/ÜVJP, mis käsitleb piiravaid meetmeid seoses Ukraina territoriaalset terviklikkust, suveräänsust ja sõltumatust kahjustava või ohustava tegevusega;